wannaphong/clean_thaiwikipedia huggingface dataset:
# แคนาดาเน็กซ์ท็อปโมเดล
แคนาดาเน็กซ์ท็อปโมเดล (Canada's Next Top Model หรือในชื่อย่อว่า CNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของแคนาดา ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของอเมริกา โดยพิธีกรของรายการก็คือ เจย์ แมนูเอล ผู้ควบคุมด้านศิลป์จากรายการ  อเมริกาส์เน็กซต์ท็อปโมเดล นั่นเอง

และผู้ชนะจะได้เข้าสังกัดบริษัท เอลเมอร์ ออลเซน โมเดลลิ่ง เอเจนซี่ เซนต์สัญญามูลค่า 100,000 ดอลล่าห์กับเครื่องสำอาง โพรเทค แอนด์ แกมเบิล (เจ้าของเดียวกับโอเลย์ และ แพนทีน ไนว์ แอนด์ อีซี่ และคัฟเวอร์เกิลร์) และถ่ายแบบขึ้นปกนิตยสารแฟชั่น แม็กกาซีน

รายการนี้เรียกได้ว่าเป็นอีกสาขาหนึ่งของรายการ อเมริกาส์เน็กซต์ท็อปโมเดลเพราะเป็นการจับมือกันระหว่าง CTVglobemedia และ CBS โดยทีมงานผู้จัดส่วนใหญ่ล้วนมาจากรายการ อเมริกาส์เน็กซต์ท็อปโมเดล ทั้งสิ้น

หลังฤดูกาลที่ 2 ด้วยปัญหาการขอยช่องของ Citytv ทำให้การฉายฤดูกาลที่ 3 ถูกยกเลิกไป แต่ภายหลังจากที่ Citytv ได้ขายให้กับ Rogers Media และแยกออกมาเป็น CTVglobemedia แคนาดาเน็กซต์ท็อปโมเดล ฤดูกาลที่ 3 จึงได้ออกอากาศอีกครั้งในวันที่ 26 พฤษภาคม 2552 หลังจากที่หายไปถึง 2 ปี

 ฤดูกาล 
ฤดูกาลวันที่ออกอากาศผู้ชนะเลิศรองชนะเลิศผู้เข้าแข่งขัน (เรียงตามลำดับคนออก) จำนวนผู้เข้าแข่งขันเมือง, ประเทศที่ได้ไป131 พฤษภาคม , 2549แอนเดรีย มิวเซล่าร์อลันน่า ชีลาสต์ซิลเวีย เมจเชอร์, ดอว์น บักกินส์, นาตาลี ทอลสัน, เฮทเธอร์ ดอร์สเซอร์, เทนิก้า เดวิส, เยลิเนีย ออรุสซี่, แบรนดี้ อเล็กซานเดอร์, ซีซี่ หว่อง10ไม่มี230 พฤษภาคม , 2550รีเบ็คก้า ฮาร์ดี้ ซีเนิร์ด เบรดี้ ไมก้า เอมม์, แจคเกอร์ลีน แบล็กแมน, สเต็ป โกรวซ์, จีน่า กิวเมาท์, โม นินาโลโว, โคลี่ แม็คคินน่อน, เทีย ไอร์ตันฮิลล์, ทาร่า วินเสปอร์10ไม่มี326 พฤษภาคม , 2552เมแกห์น วอลเลอร์ลินเซย์ วิลเลอร์ อเล็กซานดร้า แม็คคอลั่ม, ทิฟฟานี่ แม็คโดนัลด์, จิล พูเกสช์, เอโบนี่ ฟินเลย์, ทาร่า ดิดอน, รีเบ็คก้าช์ ไวซ์, เฮทเธอร์ เดลานีย์, มาร์แยม มาสโซวมี่, นิคีต้า ไคซ์ลัค 11นิวยอร์ก, ประเทศสหรัฐอเมริกา
# เฮกเซน
เฮกเซน  เป็นสารประกอบอัลเคนตรงที่มีจำนวนคาร์บอน 6 อะตอม เป็นตัวทำละลายอินทรีย์ที่พบบ่อยในห้องปฏิบัติการและในอุตสาหกรรม เป็นของเหลวใส ไม่มีสี จุดเดือดต่ำ
# เพปไทด์ส่งสัญญาณ
เพปไทด์ส่งสัญญาณ  เป็นเพปไทด์สายสั้นๆ  (มีกรดอะมิโน 3-60 ตัว) ที่ควบคุมการขนส่งโปรตีน 
ความหมายอย่างแคบหมายถึง สายเพปไทด์สั้นๆที่สังเคราะห์ก่อนซึ่งนำเพปไทด์นั้นๆไปสู่เอนโดพลาสมิก เรติคิวลัม และเข้าสู่วิถีการหลั่งสารต่อไป ซึ่งต่างจากเพปไทด์ขนส่ง   ซึ่งเป็นเพปไทด์ที่นำโปรตีนชนิดนั้นๆไปสู่ ไมโทคอนเดรีย คลอโรพลาสต์ หรืออะพิโคพลาสต์ แต่ความหมายอย่างกว้างหมายถึง ลำดับกรดอะมิโนที่นำโปรตีนที่สังเคราะห์ในไซโตซอลไปสู่ออร์แกเนล์ต่างๆทั้งนิวเคลียส ไมโทคอนเดรีย เอนโดพลาสมิก เรติคิวลัม คลอโรพลาสต์ อะโปพลาสต์ และเพอรอกซิโซม เพปไทด์ส่งสัญญาณในโปรตีนบางชนิดถูกตัดออกเมื่อการขนส่งโปรตีนเสร็จสิ้นลง
 อ้างอิง
# วัดทุ่งหมื่นน้อย
วัดทุ่งหมื่นน้อย ตั้งอยู่เลขที่ 289 หมู่ 9 บ้านทุ่งหมื่นน้อย ตำบลหนองหาร อำเภอสันทราย จังหวัดเชียงใหม่ ถนนสายเชียงใหม่-พร้าว เขตเทศบาลเมืองแม่โจ้ เดิมวัดทุ่งหมื่นน้อยนี้เป็นวัดร้าง วัดสร้างเมื่อไรนั้นไม่มีประวัติเพียงแต่มีคำบอกเล่าของผู้เฒ่าผู้แก่เท่านั้น อีกข้อสันนิฐานหนึ่งอาจเป็นชื่อของผู้ที่มอบพื้นที่ให้สร้างวัดที่มีตำแหน่งทางราชการเป็นท่านหมื่น ชื่อว่า น้อย จึงเป็นที่มาของชื่อ วัดท่งหมื่นน้อย สมัยก่อนชาวบ้านอาศัยอยู่ท้ายวัด วัดจะอยู่หัวบ้าน แต่มาตอนหลังทางท้ายหมู่บ้านเกิดน้ำท่วมชาวบ้านเลยหนีขึ้นมาปลูกบ้านบนที่ดอน ปัจจุบันวัดเลยอยู่ท้ายหมู่บ้าน วัดนี้ถือว่าเป็นวัดเก่าแก่อีกแห่งหนึ่งในอำเภอสันทราย

ในสมัยก่อนมีพระภิกษุเวียนมาจำพรรษาบ้าง ไม่มีบ้าง จนกลายเป็นวัดร้างไม่มีพระสงฆ์จำพรรษาเป็นช่วงเวลาหนึ่ง ไม่มีคนดูแลวัดชาวบ้านเลยเอาวัวเอาควายมาเลี้ยงที่บริเวณวัด  และวัดนี้ได้เจริญขึ้นมาในสมัยที่หลวงพ่อชัย ชยฺยวุฒฺโฑ ได้เป็นผู้ริเริ่มก่อสร้างถาวรวัตถุภายในวัด ปัจจุบันมีเนื้อที่ 4 ไร่ 3 งาน 49 ตารางวา อาคารเสนาสนะประกอบด้วย วิหาร อุโบสถที่สร้างแบบล้านนา ศาลาอเนกประสงค์ ศาลาบาตร กุฎิสงฆ์ ปูชนียวัตถุมี เจดีย์  วัดทุ่งหมื่นน้อย ได้มีการลงทะเบียนวัดไว้ว่า สร้างเมื่อ พ.ศ. 2440

รายนามเจ้าอาวาส  
การบริหารและการปกครองมีเจ้าอาวาสเท่าที่ทราบนาม คือ
 พระอินตา  สุเมโธ (พ.ศ. 2440 – 2462)
 พระบุญเป็ง  ฐานธมฺโม (พ.ศ. 2462 – 2469)
 พระปัน  จกฺกธมฺโม (พ.ศ. 2469 – 2475)
 พระบุญปั๋น  จนฺทวํโส (พ.ศ. 2475 – 2488)
 พระบุญมา  อาภาโส (พ.ศ. 2488 – 2502)
 พระไชย  ชยวุฑฺโฒ (พ.ศ. 2502 – 2512)
 พระดวงจันทร์  ธมฺมปญฺโญ	(พ.ศ. 2512 – 2517)
 พระวิชัย	อคฺควณฺโณ	(พ.ศ. 2517 – 2523)
 พระปฐม	ปญฺญาธโร	(พ.ศ. 2523 – 2525)
 พระอำนวย  อคฺคธมฺโม (พ.ศ. 2525 – 2527)
 พระทศพล  ธมฺมรโต (พ.ศ. 2527 – 2539)
 พระอธิการอมร	 ชินวโร (พ.ศ. 2539 – 2547)
 พระครูจันทสรการ (พระใบฎีกาชาญณรงค์  จนฺทสโร)	(พ.ศ. 2547 - ปัจจุบัน)
# ดี-เดย์ เอ็นเทอร์เทนเมนท์
ดี-เดย์ เอ็นเทอร์เทนเมนท์ เป็นชื่อค่ายเพลงไทยในอดีต ก่อตั้งขึ้นเมื่อปลายปี พ.ศ. 2533 โดยคุณ วาสนา ศิลปิกุล แห่ง แว่วหวาน, เศก ศักดิ์สิทธิ์ และมี ชนินทร์ โปสาภิวัฒน์ ครีเอทีฟมือฉมังเข้าร่วมงานด้วยจากรายการ คิดถึงจัง ตอน ชนินทร์ โปสาภิวัฒน์ ช่อง Majung ทรูวิชั่นส์ 

ศิลปินรายแรกของบริษัท คือ แอ๊ด - ยืนยง โอภากุล ซึ่งเป็นหัวหน้าวงคาราบาว กับอัลบั้มเดี่ยวชุดที่ 4 ชื่อชุด โนพลอมแพลม จากนั้นจึงรับผลิตผลงานเพลงอีกหลายศิลปิน ซึ่งส่วนใหญ่เป็นศิลปินเพลงเพื่อชีวิต จนเรียกได้ว่าเป็นค่ายเพลงหนึ่งในจำนวนไม่มากนักที่เน้นแต่เพลงเพื่อชีวิต อีกทั้งยังเป็นบริษัทเทปที่บริหารงานอย่างครบวงจร ทั้งการผลิต โปรโมท จัดจำหน่าย (ในนาม ซาวด์ - ซาวด์ ก่อนจะเปลี่ยนเป็น มิวสิก้า) แต่ก็ยังได้ผลิตผลงานเพลงในแนวสตริง และโพรเกรสซิฟร็อกด้วย โดยเริ่มจากผลงานเพลงชุดแรกและชุดเดียวของอั๋น - สิรคุปต์ เมทะนี กับอัลบั้ม ฟิตเปรี๊ยะ ก่อนจะมีค่ายเพลง มูเซอร์ เรคคอร์ดส ซึ่งนำทีมโดย ประภาส ชลศรานนท์ ร่วมด้วยสมาชิกวงดนตรีเฉลียงอย่างเกี๊ยง - เกียรติศักดิ์ เวทีวุฒาจารย์ และนก - ฉัตรชัย ดุริยประณีต เข้ามาประกบกับ ดี-เดย์ เอ็นเทอร์เทนเมนท์

ดี-เดย์ เอ็นเทอร์เทนเมนท์ ดำเนินงานอยู่ได้เพียง 3 ปีก็ถูกกลุ่มวอร์เนอร์มิวสิค ซึ่งเป็น 1 ใน 4 บริษัทค่ายเพลงยักษ์ใหญ่ หรือที่เรียกว่า บิ๊กโฟร์ (Big Four) จากต่างประเทศเข้ามาเทคโอเวอร์กิจการ โดยรวมดี-เดย์ เอ็นเทอร์เทนเมนท์ และ มูเซอร์ เรคคอร์ดส เข้ารวมกันและเปลี่ยนชื่อเป็น วอร์นเนอร์ มิวสิค ไทยแลนด์ โดยมีศิลปินในสังกัด ดี-เดย์ เอ็นเทอร์เทนเมนท์ และ มูเซอร์ เรคคอร์ดส จำนวนหนึ่งยังคงเดินหน้าทำเพลงต่อไปในบริษัทใหม่ และ วอร์นเนอร์ มิวสิค ไทยแลนด์ ยังได้นำอัลบั้มเพลงจากสมัย ดี-เดย์ เอ็นเทอร์เทนเมนท์ มาวางจำหน่ายซ้ำอีกด้วย ดี-เดย์ เอ็นเทอร์เทนเมนท์ จึงเหลือเพียงตำนานค่ายเพลงเพื่อชีวิตครบวงจร
  
 รายชื่อศิลปินในบริษัท ดี-เดย์ 
 พงษ์สิทธิ์ คำภีร์
 แอ๊ด คาราบาว
 เล็ก คาราบาว
 เทียรี่ เมฆวัฒนา
 คาราบาว
 อี๊ด โอภากุล
 โฮป
 มงคล อุทก
 คีตาญชลี
 วิสา คัญทัพ
 หงา คาราวาน
 ซูซู
 ทอม ดันดี (ออกอัลบั้ม อย่างนี้ต้องตีเข่า แต่ทีมมูเซอร์ทำดนตรีให้) พ.ศ. 2536
 พงษ์เทพ กระโดนชำนาญ (อัลบั้ม จ.ป.ล.) เดือนกรกฎาคม พ.ศ. 2534
 สีเผือก คนด่านเกวียน
 ฤทธิพร อินสว่าง
 กษาปณ์ จำปาดิบ
 น้อย ซานตานอย
 ไทละเมอ
 ตาวัน
 เฉลียง
 สิรคุปต์ เมทะนี (อัลบั้ม ฟิตเปรี๊ยะ)
 สีเทา เพ็ชรเจริญ
 เศก ศักดิ์สิทธิ์
# ซิลเบอร์ฮอร์น
ซิลเบอร์ฮอร์น  คือภูเขาทรงพีระมิดบนเทือกเขาแอลป์ในรัฐแบร์น ประเทศสวิตเซอร์แลนด์ ทางตะวันตกเฉียงเหนือของเขายุงเฟราซึ่งเป็นจุดสูงสุด

ผู้พิชิตยอดเขาทางตะวันตกเฉียงเหนือได้เป็นกลุ่มแรก คือ เจมส์ จอห์น ฮอร์นบี, ทอมัส เฮนรี ฟิลพ็อต, ผู้นำทางคือคริสทีอันและอุลริช อัลเมอร์, โยฮัน บิชช็อฟ และคริสทีอัน เลาเออเนอร์ ใน ค.ศ. 1865

จดหมายของเจ. อาร์. อาร์. โทลคีน ฉบับ ค.ศ. 1968 ได้เอ่ยถึงซิลเบอร์ฮอร์นขณะพวกเขาเดินทางไปพักแรมที่นั่นใน ค.ศ. 1911 โดยเรียกยอดเขานี้ว่าเป็น "ซิลเวอร์ไทน์ (เคเล็บดิล) ในฝันของฉัน"
# มะกล่ำตาหนู
มะกล่ำตาหนู มะกล่ำเครือ หรือ ก่ำเคือ  เป็นพืชไม้เถาในวงศ์ถั่ว เมล็ดมีพิษ หรือที่รู้จักกันในชื่อ "Gunja" ในภาษาสันสกฤต เป็นพืชพื้นเมืองของประเทศอินโดนีเซีย เติบโตได้ดีในเขตร้อนและใกล้เขตร้อน ทำให้มีแนวโน้มที่จะกลายเป็นวัชพืชต่างถิ่นที่รุกรานในพื้นที่ที่มะกล่ำตาหนูถูกนำเข้ามา

มะกล่ำตาหนูยังมีชื่อพื้นเมืองอื่น ๆ อีกดังนี้: กล่ำเครือ กล่ำตาไก่ มะกล่ำเครือ มะกล่ำแดง มะแค๊ก (เชียงใหม่) เกมกรอม (สุรินทร์) ชะเอมเทศ ตากล่ำ (กลาง) มะขามเถา ไม้ไฟ (ตรัง) หมากกล่ำตาแดง (ตะวันออกเฉียงเหนือ) สำนักงานหอพรรณไม้. ชื่อพรรณไม้แห่งประเทศไทย เต็ม สมิตินันทน์ -- กรุงเทพมหานคร : กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤกษศาสตร์ 
มะกล่ำตาหนูเป็นพรรณไม้เถา ลำต้นเล็ก มีขนสั้น ๆ ขึ้นประปราย ใบเป็นใบรวม มีใบย่อยเรียงสลับกันคล้ายขนนก ยาวประมาณ 3.8-10 ซม. ใบย่อยเป็นรูปกลมถึงรี ปลายใบแหลมมน โคนใบกลมมน ขอบใบเรียบ ผิวใบเกลี้ยง ใบมีขนาดยาว 5-20 ม.ม. กว้างประมาณ 3-8 ม.ม. ใต้ท้องใบมีขนเล็กน้อย ดอกเป็นช่อตามบริเวณง่ามใบ ดอกมีกลีบเลี้ยงเป็นสีเขียวเรียงซ้อนกันตามเข็มนาฬิกา กลีบมีรอยหยัก 4 รอย สีขาว ผิวข้างนอกมีขนนุ่มปกคลุม ผลเป็นฝัก พองเป็นคลื่นเมล็ด ฝักเป็นรูปสี่เหลี่ยมผืนผ้า ฝักอ่อนมีสีเขียว เนื้อเปลือกฝักจะเหนียว เมื่อแก่จะแตกอ้าออกจากกัน ข้างในมีเมล็ด 1-5 เมล็ด เมล็ดเป็นรูปกลมรี สีแดง บริเวณขั้วมีจุดสีดำ ผิวเรียบเกลี้ยง เมล็ดเหนียวและแข็งพจนานุกรมสมุนไพรไทย, ดร.วิทย์ เที่ยงบูรณธรรม 

 พิษ 
พิษที่มีอยู่ในมะกล่ำตาหนูเป็นพิษที่คล้ายกับไรซินที่เรียกว่าเอบริน (abrin) ประกอบไปด้วยโปรตีนย่อยของตัวคือ A และ B สาย B จะทำให้การแพร่เข้าสู่เซลล์ของเอบรินสะดวกขึ้นด้วยการพันเข้ากับโปรตีนขนส่งบนพลาสมา เมมเบรนซึ่งจะช่วยขนส่งพิษเข้าสู่เซลล์ ภายในเซลล์สาย A จะป้องกันการสังเคราะห์โปรตีนด้วยการหยุดยั้งการทำงานของ 26S ของไรโบโซมStripe F& Barbieri L. Symposium: Molecular Mechanisms of Toxicity, Toxic Lectins from Plants. Human Toxicology 5 (2); 1986: 108-9. หนึ่งโมเลกุลของเอบรินสามารถหยุดการทำงานของไรโบโซมได้ถึง 1,500 ไรโบโซมต่อวินาที นอกจากนี้ยังมีสารแอกกลูตินิน (Abrus agglutinin) ซึ่งพบได้ในสารสกัดน้ำของเมล็ดมะกล่ำตาหนู มีฤทธิ์ทำให้เม็ดเลือดแดงในเลือดคนจับตัวกัน อาการเมื่อได้รับพิษจะแสดงเช่นเดียวกับไรซิน ยกเว้นเอบรินจะแสดงอาการออกมาหลายรูปแบบมากกว่า เอบรินสามารถทำให้ถึงตายได้เมื่อได้รับน้อยกว่า 3 μg

มะกล่ำตาหนูถูกเรียกว่า "kudri mani" ในภาษาทมิฬและถูกใช้ในหลักการณ์แพทย์สิทธะมากว่าหนึ่งร้อยปี สิทธะชาวทมิฬรู้ถึงพิษของมะกล่ำตาหนูและเสนอวิธีทำให้บริสุทธิ์หรือที่เรียกว่า "suththi seythal" การต้มเมล็ดในนมและตากแห้งจะช่วยกำจัดพิษได้
 การใช้ประโยชน์ 
ในรากมีสารที่มีรสหวานคล้ายชะเอม ใช้เป็นยาทาภายนอก แก้กลากเกลื้อน ฆ่าพยาธิผิวหนัง ฝีมีหนอง รากมีรสหวาน ใช้แก้เจ็บคอ หลอดลมอักเสบ ใบมีรสหวาน ใช้แก้เจ็บคอขับปัสสาวะ น้ำหนักของเมล็ดมะกล่ำตาหนู 1 เมล็ดใช้เทียบเป็นหน่วยกล่อมในมาตราชั่งตวงวัดโบราณ โดย 4 เมล็ดข้าวเปลือกเป็น 1 กล่อม และ 2 กล่อมเป็น 1 กล่ำชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์. คู่มือเภสัชกรรมแผนไทยเล่ม 6 เภสัชกรรม. กทม. อัมรินทร์พริ้นติ้งแอนด์พับลิชชิ่ง. 2555. หน้า 63 – 65
# วรรณกรรมเด็ก
วรรณกรรมสำหรับเด็ก คืองานเขียนที่โครงเรื่องเรียบง่ายไม่ซับซ้อน มีตัวละครเป็นเด็ก มีความคิดและทัศนะคติแบบเด็ก อาจหมายรวมถึงนิทานภาพสำหรับเด็กของเด็กวัยเตาะแตะจนกระทั่งวรรณกรรมเยาวชนสำหรับผู้อ่านในเด็กที่โตแล้วจนถึงวัยผู้ใหญ่ตอนต้น  อย่างไรก็ดีถึงแม้จะเป็นวรรณกรรมที่เขียนให้เด็กอ่าน แต่วรรณกรรมสำหรับเด็กบางเล่มหรือบางประเภทก็สามารถนำมาวิเคราะห์ ตีความ วิจารณ์ในแง่คุณค่าได้ นอกจากนี้วรรณกรรมสำหรับเด็กยังครอบคลุมถึง สื่อ ของเล่น และการแสดงต่าง ๆ ที่ทำขึ้นสำหรับเด็กด้วย ปัจจุบันหลายประเทศได้มีการเปิดสอนหลักสูตรวรรณกรรมสำหรับเด็ก ในระดับต่าง ๆ เช่น ปริญญาตรี ปริญญาโท และปริญญาเอก ส่วนในประเทศไทยมีการเปิดสอนระดับปริญญาตรีที่คณะมนุษยศาสตร์ มหาวิทยาลัย ศรีนครินทรวิโรฒแห่งเดียวเท่านั้น

 อะไรคือวรรณกรรมเด็ก 
thumb|เดซี แอชฟอร์ด วัยเด็ก

ยังเป็นที่ถกเถียงกันว่า วรรณกรรมเด็กอาจเป็นสิ่งใดสิ่งหนึ่งต่อไปนี้

หนังสือที่เด็กเป็นผู้เขียน
วรรณกรรมเด็กส่วนมากเป็นงานที่เขียนโดยเด็กๆ เช่น The Young Visiters ของ เดซี แอชฟอร์ด (อายุ 9 ปี) หรือ นิทานเด็กของเจน ออสเตน หรือ ลิวอิส แครอล ซึ่งเขียนให้พี่ๆ น้องๆ อ่านเล่น
  
หนังสือที่เขียนเพื่อเด็ก
เป็นคำนิยามแบบธรรมดาสามัญที่สุด วรรณกรรมเด็กก็คือหนังสือที่เขียนขึ้นเพื่อเด็กนั่นเอง แนนซี แอนเดอร์สัน รองศาสตราจารย์ที่วิทยาลัยการศึกษา มหาวิทยาลัยเซาธ์ฟลอริดา นิยามไว้ว่า วรรณกรรมเด็กคือหนังสือที่เขียนเพื่อเด็ก "ไม่รวมถึงงานเขียนจำพวกการ์ตูน หนังสือตลก และงานที่ไม่ใช่นิยาย ซึ่งไม่ได้สร้างขึ้นให้อ่านแบบเรียงตามลำดับ เช่นพจนานุกรม สารานุกรม หรืองานอ้างอิงชนิดอื่น"Anderson 2006, p. 2. วรรณกรรมเด็กบางเล่มอาจเป็นที่นิยมในหมู่ผู้ใหญ่ด้วยก็ได้ นวนิยายชุด แฮร์รี่ พอตเตอร์ ของ เจ. เค. โรว์ลิ่ง แต่เดิมก็เขียนขึ้นเพื่อกลุ่มเป้าหมายที่เป็นเด็ก แต่เป็นที่นิยมทั้งในหมู่เด็กและผู้ใหญ่ จน นิวยอร์กไทมส์ต้องจัดกลุ่มหนังสือขายดีใหม่ 

หนังสือที่เลือกมาสำหรับเด็ก

หนังสือที่เด็กเป็นผู้เลือก
# KC.Digimag
KC.Digimag หรือ ในชื่อเดิม KC.Weekly เป็นนิตยสารการ์ตูนญี่ปุ่นตีพิมพ์โดยสำนักพิมพ์วิบูลย์กิจ โดยต้นฉบับส่วนใหญ่มาจากนิตยสาร โชเน็นแมกกาซีน และนิตยสารในเครือของสำนักพิมพ์ โคดันฉะเปิดตัวในวันที่ 1 มีนาคม ปี พ.ศ. 2536"สัมภาษณ์ บ.ก.ยูตะ หรือ  พิธูร ตีรพัฒนพันธุ์", Comics Quest.Issue.13 Aug/2002 น.24-25  โดยมีการ์ตูนเด่น ๆ ในฉบับเช่น คินดะอิจิกับคดีฆาตกรรมปริศนา,ข้าชื่อโคทาโร่, ก้าวแรกสู่สังเวียน,ซุปเปอร์ดอกเตอร์เค ฯลฯ ในช่วงต้น ๆ ยุคหลัง ๆ จะมีเรื่องยาวเช่น โรงเรียนนักสืบ Q, คุณครูพันธุ์หายาก, เรฟ ผจญภัยเหนือโลก, GetBackers, คุโรมาตี้, คุณครูจอมเวทย์ เนกิมะ ฯลฯ ไปจนถึง Fairy tail,UQ Holder! ในช่วงท้าย ๆของนิตยสารComic Quest.Issue.14 Sep/2002,"บันทึกปูมหลังของการเข้ามาของฉบับลิขสิทธ์" น.29-34  โดยในปี พ.ศ. 2559เพจบ้านการ์ตูนไทย 2559  ได้หยุดจำหน่ายรูปแบบหนังสือเล่มใน ฉบับที่ 13/2016 (Vol.1147/30 มีนาคม พ.ศ.2559)  และเปลี่ยนไปสู่หนังสืออิเล็กทรอนิกส์แทนประกาศเปลี่ยนเป็นรูปแบบ Digital แล้ว. วิบูลย์กิจ โดยแบ่งจำหน่ายออนไลน์เน้นแปลให้เร็วทันประเทศญี่ปุ่น แบ่งออกเป็น 3 ฉบับ คือ M (จำหน่ายวันจันทร์), W (จำหน่ายวันพุธ) และ F (จำหน่ายวันศุกร์)นิตยสารมังงะลิขสิทธิ์ออนไลน์ KC.DIGIMAG. Vibulkij Facebook

 การ์ตูนญี่ปุ่นที่ตีพิมพ์อยู่ในขณะนี้ 
 ฉบับ M (วันจันทร์) 
 จินมี่หมัดเหล็ก Legends
 โนรางามิ เทวดาขาจร
 ริน (Rin)
 ผ่ามัธยมไททัน
 ยุ่งนักหนาเลขาพญายม

 ฉบับ W (วันพุธ) 
 จีทีโอ คุณครูพันธุ์หายาก ภาคพาราไดซ์ลอสท์ (Paradise Lost)
 ศึกจอมเวทอภินิหาร ภารกิจ 100 ปี 
 คินดะอิจิกับคดีฆาตกรรมปริศนา ภาคอาร์ (R)
 Acma Game เกมทรชน
 กาลวิบัติ 4 อัศวิน
 หน่วยผจญคนไฟลุก

 ฉบับ F (วันศุกร์) 
 สองสิงห์อวกาศ  (Space Brothers)
 คุณครูพันธุ์ตุ๊ (Period)
 เกาะกระหายเลือด ภาค 47 วันสุดท้ายสู่หายนะ
 ยามาดะคุงกับแม่มดทั้ง 7
 เกมเทวดา โครงการ 2

 การ์ตูนญี่ปุ่นที่ตีพิมพ์จบไปแล้ว 

 คุณครูจอมเวท เนกิมะ! 
 โค้ด:เบรกเกอร์ 
 จีทีโอ คุณครูพันธุ์หายาก ภาค Shonan 14 Days 
 ลางสังหาร 
 สึบาสะ สงครามเทพข้ามมิติ 
 สูตรรักฉบับนักเรียน 
 หัตถ์เทวดา เทรุ 
 แอร์เกียร์ ขาคู่ทะลุฟ้า
 ศึกตำนาน 7 อัศวิน
 ผ่าพิภพไททัน
 ผ่าพิภพไททัน ภาค Before The Fall
 แฟรี่เทล ศึกจอมเวทอภินิหาร
 เอเดนส์ซีโร่

 แหล่งข้อมูลอื่น 
 เว็ปไซด์อย่างเป็นทางการ
# วัดโคกพระยา (ตำบลลุมพลี)
วัดโคกพระยา เป็นวัดโบราณวัดหนึ่งที่มีหลักฐานกล่าวถึงในพงศาวดารกรุงศรีอยุธยา ตั้งแต่สมัยเริ่มสถาปนาพระนครศรีอยุธยาเพราะเป็นสถานที่ใช้ในการสำเร็จโทษพระเจ้าแผ่นดินและพระบรมวงศานุวงศ์มาตั้งแต่แผ่นดินสมเด็จพระราเมศวรเป็นต้นมา

 วัดโคกพระยาในพงศาวดารกรุงศรีอยุธยา 

พระราชพงศาวดารกรุงศรีอยุธยาได้กล่าวถึงวัดโคกพระยาไว้หลายช่วง โดยส่วนมากจะกล่าวถึงในฐานะที่ใช้เป็นสถานที่ที่ใช้ในการสำเร็จโทษพระมหากษัตริย์และพระบรมวงศานุวงศ์ในสมัยกรุงศรีอยุธยา เช่น

 สมเด็จพระเจ้าทองลัน พระมหากษัตริย์พระองค์ที่ 4 แห่งกรุงศรีอยุธยา
 สมเด็จพระรัษฎาธิราช พระมหากษัตริย์พระองค์ที่ 12 แห่งกรุงศรีอยุธยา
 สมเด็จพระยอดฟ้า พระมหากษัตริย์พระองค์ที่ 14 แห่งกรุงศรีอยุธยา
 สมเด็จพระศรีเสาวภาคย์ พระมหากษัตริย์พระองค์ที่ 20 แห่งกรุงศรีอยุธยา
 พระพันปีศรีศิลป์ พระอนุชาในสมเด็จพระเจ้าทรงธรรม ถูกสำเร็จโทษโดยออกญากลาโหมสุริยวงศ์ หรือสมเด็จพระเจ้าปราสาททอง
 สมเด็จพระเชษฐาธิราช พระมหากษัตริย์พระองค์ที่ 22 แห่งกรุงศรีอยุธยา
 สมเด็จเจ้าฟ้าไชย พระมหากษัตริย์พระองค์ที่ 25 แห่งกรุงศรีอยุธยา
 สมเด็จพระศรีสุธรรมราชา พระมหากษัตริย์พระองค์ที่ 26 แห่งกรุงศรีอยุธยา
 เจ้าพระขวัญ พระราชโอรสในสมเด็จพระเพทราชาที่ประสูติแต่กรมหลวงโยธาทิพ
 พระองค์เจ้าดำ พระราชโอรสในสมเด็จพระเพทราชา
 เจ้าฟ้าอภัยและเจ้าฟ้าปรเมศร์ พระราชโอรสในสมเด็จพระที่นั่งท้ายสระ
 พระองค์เจ้าชื่นและพระองค์เจ้าเกิด พระราชบุตรในกรมพระราชวังบวรเสนาพิทักษ์
 กรมหมื่นจิตรสุนทร กรมหมื่นสุนทรเทพ และกรมหมื่นเสพภักดี (เจ้าสามกรม) พระราชโอรสในสมเด็จพระเจ้าอยู่หัวบรมโกศ
# โซลเอดจ์
โซลเอดจ์  เป็นเกมต่อสู้จากค่าย นัมโค ที่ได้รับความนิยมเป็นอย่างมากจนมีภาคต่อที่ใช้ชื่อว่า โซลคาลิเบอร์ (Soul Calibur) ออกมาอีกหลายภาค ทั้งนี้ โซลเอดจ์ในฉบับภาษาอังกฤษ จะใช้ชื่อว่า โซลเบลด (Soul Blade)

 เนื้อเรื่องย่อ 
โซลเอดจ์ เป็นชื่อของดาบที่มีอานุภาพร้ายแรง แต่มันจะครอบงำจิตใจของผู้ที่เป็นเจ้าของมัน  เนื้อเรื่องในภาคแรก ผู้ที่ได้โซลเอดจ์ ไปครอบครองคือ ซิกฟรีด ซึ่งภายหลังได้กลายเป็น ไนท์แมร์ เพราะถูกโซลเอดจ์ครอบงำ
 ภาคต่อ 
ในภาคต่อมาได้เปลี่ยนชื่อเกมเป็น โซลคาลิเบอร์ (Soul Calibur) และในเกม ก็มีดาบโซลคาลิเบอร์เพิ่มขึ้นมา โดยเป็นดาบที่ตรงข้ามกับโซลเอดจ์ ถูกสร้างขึ้นมาเพื่อทำลายโซลเอดจ์  ทั้งนี้ โซลเอดจ์ และ โซลคาลิเบอร์ ไม่มีรูปร่างที่แน่นอน แต่จะเปลี่ยนรูปร่างไปตามรูปแบบการต่อสู้ของผู้ที่ถือครองมัน เช่น โซลเอจที่ปรากฏครั้งแรก เป็นของ เซอร์แวนเทส เป็นดาบมือเดียว แต่เมื่อ ซิกฟรีด ได้เป็นเจ้าของได้เปลี่ยนเป็นดาบสองมือ (Zweihander)

 การพัฒนา 
โซลเอดจ์ เป็นเกมที่ได้รับการพัฒนาโดยนัมโคเพื่อทดสอบความเป็นไปได้ของเกมต่อสู้ที่ใช้อาวุธในเกม
# จีน อับดุลละฮ์
ตน จีน อับดุลละฮ์ (สกุลเดิม: ดันเกอร์; เกิด: 29 กรกฎาคม พ.ศ. 2496) เป็นภรรยาคนที่สองของอดีตนายกรัฐมนตรีของประเทศมาเลเซีย อับดุลละฮ์ อะฮ์มัด บาดาวี ซึ่งสมรสใหม่หลังจากภรรยาคนแรกของเขาได้เสียชีวิตไปก่อนหน้านี้

 ประวัติ 
จีน อับดุลละฮ์ เกิดเมื่อวันที่ 29 กรกฎาคม พ.ศ. 2496 ในกัวลาลัมเปอร์ ประเทศมาเลเซีย เกิดในครอบครัวชาวมาเลเซียเชื้อสายโปรตุเกสที่นับถือศาสนาคริสต์นิกายโรมันคาทอลิก"Jeanne Abdullah: I am proud to be a Muslim ." Asia One News. Sunday 10 August 2008. Retrieved on 27 September 2009. เป็นบุตรีของนายแมทธิว ดันเกอร์ โดยเธอเป็นบุตรคนโต และมีน้องอีก 4 คน สำเร็จการศึกษาจากโรงเรียนมัธยมอัสซันตา (Assunta Secondary School) ในเปอตาลิงจายา รัฐเซอลาโงร์

จีนได้หันมานับถือศาสนาอิสลามเมื่อเธออายุ 23 ปี  เมื่อเธอแต่งงานกับสามีคนแรกอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี

 หน้าที่การงาน 
เธอได้ทำงานในกิจการโรงแรม ซึ่งรวมไปถึงกัวลาลัมเปอร์ฮิลตัน และโรงแรมแพนแปซิฟิก ขณะเดียวกันเธอคือผู้ดูแลที่พักทางการรัฐบาลมาเลเซียในขณะที่อับดุลละฮ์ อะฮ์มัด บาดาวียังดำรงตำแหน่งรองนายกรัฐมนตรีอยู่ และเธอยังเป็นผู้จัดการของซรีเปอร์ดานาซึ่งเป็นที่พักของนายกรัฐมนตรี เมื่อนายบาดาวีเป็นนายกรัฐมนตรี

 ครอบครัว 
จีนได้สมรสครั้งแรกกับอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี โดยเธอกับนายมะฮ์มุดมีบุตรสาวด้วยกัน 2 คน คือ นาเดีย กีมี (Nadiah Kimie) และนาดีน กีมี (Nadene Kimie) โดยนาเดียทำงานเกี่ยวกับการคมนาคม ส่วนนาดีนทำงานในด้านแฟชั่น

 คำนำหน้าชื่อ 
เมื่อจีนสมรสกับอับดุลลาห์ อาหมัด บาดาวี คำนำหน้าชื่อของเธอจึงเป็น ดาตินเซอรี (Datin Seri) ส่วนคำนำหน้าของนายบาดาวีคือ ดาโต๊ะ ซรี (Dato' Seri) ต่อมาเมื่อวันที่ 3 เมษายน พ.ศ. 2552 เธอได้เข้าเฝ้ายังดีเปอร์ตวนอากงสมเด็จพระราชาธิบดีสุลต่าน มีซัน ไซนัล อาบีดินที่พระราชวังอิสตานา นการาพระราชทานเครื่องราชอิสริยภรณ์เซอรีเซอเตียมะฮ์โกตา (Seri Setia Mahkota) เมื่อเธอได้รับเครื่องราชอิสริยภรณ์ชิ้นนี้ คำนำหน้าชื่อเธอจึงเปลี่ยนเป็น ตน นำหน้าชื่อของเธอ ซึ่งถูกปฏิบัติมาหลังจากการลงจากตำแหน่งนายกรัฐมนตรีของสามีเธอ โดยนายกคนต่อมาคือนาจิบ ราซัก
# ปลาปักเป้าท้องตาข่าย
ปลาปักเป้าท้องตาข่าย (Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.) ปลาน้ำจืดชนิดหนึ่ง ในอันดับปลาปักเป้า  ในวงศ์ปลาปักเป้าฟันสี่ซี่ (Tetraodontidae) มีลักษณะเด่น คือ หนังหนา หนามค่อนข้างใหญ่ และมีตาโตมาก สีลำตัวออกไปทางสีน้ำตาลแดง ใต้ท้องสีขาวและมีลวดลายคล้ายตาข่ายและจุดดำปกคลุมไปทั่ว อีกทั้งเวลาพองลมและพองได้กลมใหญ่มากคล้ายลูกบอล

จัดเป็นปลาปักเป้าอีกชนิดหนึ่งที่มีขนาดใหญ่ โดยขนาดใหญ่ที่สุดพบยาวถึง 19.4 เซนติเมตร ในประเทศไทยพบได้เฉพาะในพื้นที่ภาคใต้ โดยมีรายงานจากทะเลสาบสงขลา เป็นปลาที่พบชุกชุมในบางฤดูกาลบริเวณลำคลองรอบ ๆ ป่าพรุโต๊ะแดง ที่จังหวัดนราธิวาส และพบเรื่อยไปจนถึงมาเลเซียจนถึงอินโดนีเซีย โดยมีการตั้งชื่อสายพันธุ์ตามชื่อเมืองที่ค้นพบครั้งแรก คือ เมืองปาเล็มบัง ในเกาะสุมาตราใต้

ปลาปักเป้าท้องตาข่าย เป็นปลาปักเป้าอีกชนิดหนึ่งที่มีนิสัยไม่ก้าวร้าวดุร้าย อีกทั้งมีสีสันและลวดลายที่สวยงาม จึงเป็นปลาปักเป้าอีกชนิดหนึ่งที่นิยมเลี้ยงเป็นปลาสวยงาม
 นิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด
อ้างอิง

 แหล่งข้อมูลอื่น 
 รูปและข้อมูลปลาปักเป้าท้องตาข่าย
 วิดีโอคลิปปลาปักเป้าท้องตาข่ายจาก youtube
หมวดหมู่:วงศ์ปลาปักเป้าฟันสี่ซี่
หมวดหมู่:ปลาน้ำจืด
หมวดหมู่:ปลาป่าพรุ
หมวดหมู่:ปลาที่พบในประเทศไทย
หมวดหมู่:ปลาตู้
# ปลาปักเป้าควาย
ปลาปักเป้าควาย หรือ ปลาปักเป้าสุวัตถิ (Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.) เป็นปลาน้ำจืดชนิดหนึ่ง ในอันดับปลาปักเป้า  ในวงศ์ปลาปักเป้าฟันสี่ซี่ (Tetraodontidae) โดยได้รับการตั้งชื่อสายพันธุ์เพื่อเป็นเกียรติแด่ ศาสตราจารย์โชติ สุวัตถิ อดีตคณบดีคณะประมง มหาวิทยาลัยเกษตรศาสตร์ โดย ศ.สืบสิน สนธิรัตน และ ทรงพรรณ สุนทรสถิตย์  โดยเก็บตัวอย่างต้นแบบแรกได้จากลุ่มแม่น้ำโขงที่จังหวัดหนองคายSontirat, S. & Soonthornsatit, S.; 1985: A new puffer species of Thailand: Tetraodon suvattii n. sp. Proceedings of the 23rd Conference of the Fisheries Section, Kasetsart University, Bangkok, pp. 49–53.

มีจุดเด่นคือ มีปากที่เรียวยาวปากงอนขึ้นด้านบน และยังมีลายลักษณะคล้ายหัวลูกศรที่บริเวณด้านบนระหว่างตาทั้งสองข้าง ลำตัวมีสีส้มแดงและมีจุดดำกระจายอยู่ทั่ว  

จัดเป็นปลาปักเป้าที่พบในน้ำจืดชนิดที่มีขนาดใหญ่ที่สุดที่พบในประเทศไทย ขนาดเมื่อโตเต็มที่ประมาณ 11 เซนติเมตร พบได้ในภาคอีสาน ในลุ่มแม่น้ำโขงและแควสาขา   มีพฤติกรรมชอบฝังตัวใต้ทรายใต้พื้นน้ำเพื่อซุ่มล่าเหยื่อ 

ปลาปักเป้าควายจัดเป็นปลาปักเป้าชนิดหนึ่งที่มีอุปนิสัยไม่ดุร้ายมากนัก จึงนิยมเลี้ยงกันเป็นปลาตู้สวยงามนิตยสารอควาเรี่ยมบิส Vol.1 issue 4 ฉบับเดือนตุลาคม 2010 คอลัมน์ เปิดกรุ...ปักเป้าน้ำจืด
# สมเด็จเจ้าฟ้าน้อย (แก้ความกำกวม)
เจ้าฟ้าน้อย อาจหมายถึง
 เจ้าฟ้าน้อย พระราชโอรสในสมเด็จพระเจ้าปราสาททอง
 เจ้าฟ้าน้อย พระราชโอรสในสมเด็จพระเจ้ากรุงธนบุรีที่ประสูติแต่กรมหลวงบาทบริจา
# วิลเลียม สไตรอน
thumb
วิลเลียม สไตรอน  (11 มิถุนายน ค.ศ. 1925 - (1 พฤศจิกายน ค.ศ. 2006) วิลเลียม สไตรอนเป็นนักเขียนนวนิยาย และ นักเขียนบทความคนสำคัญชาวอเมริกัน ผลงานชิ้นสำคัญของวิลเลียม สไตรอนก็ได้แก่

“Lie Down in Darkness” (ค.ศ. 1951)

“The Confessions of Nat Turner” (ค.ศ. 1967) บรรยายเรื่องโดยแน็ท เทอร์เนอร์ผู้นำทาสในการก่อความไม่สงบในเวอร์จิเนียในปี ค.ศ. 1831

“ทางเลือกของโซฟี” (ค.ศ. 1951) เป็นเรื่องชีวิตความสัมพันธ์ของโซฟีผู้รอดชีวิตจากค่ายกักกันในโปแลนด์ระหว่างสงครามโลกครั้งที่สอง ระหว่างชายสองคน “ทางเลือกของโซฟี (นวนิยาย)|ทางเลือกของโซฟี”ได้รับรางวัลหนังสือแห่งชาติ ในปี ค.ศ. 1980
 
“Darkness Visible” (ค.ศ. 1989) งานบันทึกความทรงจำ (memoir) ที่บรรยายถึงเหตุการณ์ที่นำไปสู่การป่วยด้วยโรคซึมเศร้าและการหายจากโรคต่อมา หนังสือได้รับการตีพิมพ์เป็นครั้งแรกในนิตยสาร “Vanity Fair” ที่ขยายเนื้อหาจากปาฐกถาที่แผนกจิตเวชศาสตร์ของวิทยาลัยแพทย์ศาสตร์ของมหาวิทยาลัยจอนส์ฮอปกินส์David J. Rothman, Steven Marcus, and Stephanie A. Kiceluk, eds., Medicine and Western Civilization, Piscataway, NJ, Rutgers University Press, 1995; p. 198.
# บ้านสำหรับมิสเตอร์บิสวาส
บ้านสำหรับมิสเตอร์บิสวาส  เป็นนวนิยายเรื่องแรกที่เขียนโดยวี. เอส. ไนพอลนักเขียนชาวทรินิแดดเชื้อสายอินเดีย ที่ได้รับการตีพิมพ์เป็นครั้งแรกในปี ค.ศ. 1961 

“บ้านสำหรับมิสเตอร์บิสวาส” เป็นนวนิยายที่เป็นเรื่องราวของมิสเตอร์โมฮัน บิสวาสผู้เป็นชาวทรินิแดดเชื้อสายอินเดียผู้พยายามทุกทางที่จะหาความสำเร็จและก็ล้มเหลวทุกครั้ง มิสเตอร์บิสวาสแต่งงานกับตระกูลทุลซิแต่ก็ถูกข่ม ในที่สุดมิสเตอร์บิสวาสก็ตั้งปฏิภาณว่าจะเป็นเจ้าของบ้านของตนเอง เนื้อหาของเรื่องมาจากประสบการณ์บางอย่างของบิดาของไนพอลเองKumar, Bombay London New York, p.111Hayward, The Enigma of V.S.Naipaul, p.6 งานเขียนชิ้นนี้เป็นงานที่สะท้อนให้เห็นถึงทัศนะคติของชีวิตสมัยหลังอาณานิคมซึ่งเป็นวิถีชีวิตของสังคมที่กำลังจะเลือนหายไป

“บ้านสำหรับมิสเตอร์บิสวาส” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่เจ็ดสิบสองของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20 This ranking was by the Modern Library Editorial Board  of authors and critics.